ROMÂNIA  
JUDEŢUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 27/2023**

**privind aprobarea participării UAT Comuna Orașu Nou la Programul privind casarea autovehiculelor uzate, derulat în cofinanțare cu Administrația Fondului pentru Mediu**

Consiliul local al comunei Orașu Nou, județul Satu Mare, întrunit în ședință ordinară în data de 27.04.2023;

Având în vedere:

* referatul de aprobare al primarului, în calitate de inițiator, înregistrat sub nr. 3591/21.04.2023;
* raportul de specialitate al secretarului general al comunei, înregistrat sub nr. 3592/21.04.2023;
* Avizele comisiilor de specialitate ale Consiliului local;

În conformitate cu prevederile Ordinului Miniserului Mediului, Apelor și Pădurilor nr. 2261/2022 pentru aprobarea Ghidului de finanțare a Programului privind casarea autovehiculelor uzate, cu modificările și completările ulterioare;

Ținând cont de prevederile art. 129 alin. 2 lit. b și d, alin. 4 lit. a și lit. g, alin. 7 lit. i din OUG nr. 57/2019 privind Codul administrative, cu modificările și completările ulterioare;

În temeiul prevederilor art. 139 alin.3 lit. a şi art. 196 alin. 1 lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**Art. 1.** Se aprobă participarea UAT Comuna Orașu Nou, județul Satu Mare, la Programul privind Casarea autovehiculelor uzate, derulat în cofinanțare cu Administrația Fondului pentru Mediu.

**Art. 2.** Finanțarea se va solicita pentru un număr de 50 autovehicule uzate, în limita sumei de 150.000 lei ce va fi prevăzută în bugetul local.

**Art. 3.** Se aprobă susținerea din bugetul local a contribuției proprii în cuantum de 30.000 lei reprezentând cuantumul stimulentului susținut din surse proprii de către delegat, pentru casarea unui număr de 50 autovehicule uzate.

**Art. 4.** Se mandatează domnul Mailat Gavril, primarul comunei Orașu Nou, să reprezinte solicitantul Comuna Orașu Nou în relația cu Administrația Fondului pentru Mediu.

**Art. 5.** Ducerea la îndeplinire a prezentei se încredințează domnului primar și Serviciului financiar, achiziții publice și autorizarea desfășurării activității de transport local.

**Art. 6.** Prezenta hotărâre **s**e comunică

* primarului comunei Oraşu Nou;
* Instituţiei Prefectului- Judeţul Satu Mare;
* Serviciului financiar, achiziții publice și autorizarea desfășurării activității de transport local;
* Administrației Fondului pentru Mediu.

Orașu Nou la 27.04.2023

Președinte de ședință, Contrasemnează,

Vasile TALPOȘ Secretar general,

Sonia-Teodora Stan

*nr. total al consilierilor în funcție: 13*

*nr. total al consilierilor prezenți: \_\_\_*

*nr. total al consilierilor absenți: \_\_\_*

*nr. total al consilierilor care participă la dezbateri și la vot \_\_\_\_*

*voturi pentru: \_\_\_*

*voturi împotrivă: \_\_\_*

*abțineri: \_\_\_\_*